# data[].attributes.headline
Οικολογική Εταιρεία Ανακύκλωσης για την κομποστοποίηση

# data[].attributes.subject
Οικολογική Εταιρεία Ανακύκλωσης για την κομποστοποίηση

# data[].attributes.headline
Ένα ενδιαφέρον βίντεο για την κομποστοποίηση

# data[].attributes.subject
Ένα ενδιαφέρον βίντεο για την κομποστοποίηση

# data[].attributes.attachment_link.title
Κομποστοποίηση

# data[].attributes.headline
Οδηγός κομποστοποίησης

# data[].attributes.subject
Οδηγός κομποστοποίησης

# data[].attributes.headline
Η κομποστοποίηση ως τρόπος προστασίας του περιβάλλοντος

# data[].attributes.subject
Η κομποστοποίηση ως τρόπος προστασίας του περιβάλλοντος

# data[].attributes.headline
Ελληνική Εταιρεία Αξιοποίησης Ανακύκλωσης

# data[].attributes.subject
Ελληνική Εταιρεία Αξιοποίησης Ανακύκλωσης

# data[].attributes.attachment_link.readable_text
Με σημαντικές ποσότητες γυάλινων φιαλών να προκύπτουν σε συγκεκριμένους επαγγελματικούς χώρους, η ΕΕΑΑ έχει καθιερώσει από το 2013 ένα χωριστό ρεύμα ανακύκλωσης για το γυαλί. Το βασικό μέσο για τη χωριστή συλλογή του γυαλιού είναι ο Μπλε Κώδωνας. Οι μπλε κώδωνες εξυπηρετούν τους μεγάλους παραγωγούς και τα σημεία επαγγελματικών δραστηριοτήτων όπως πχ κέντρα διασκέδασης, μπαρ, καφετέριες, εστιατόρια, ξενοδοχειακά συγκροτήματα κλπ. όπου καταναλώνονται μεγάλες ποσότητες προϊόντων σε γυάλινη συσκευασία που υπό άλλες συνθήκες θα κατέληγαν στα κοινά απορρίμματα. Η ΕΕΑΑ διαθέτει στις επιχειρήσεις τον απαιτούμενο εξοπλισμό συλλογής (τσάντες πολλαπλών χρήσεων ή τροχήλατους κάδους) ενώ πραγματοποιεί και τακτικές και επαναλαμβανόμενες επισκέψεις για την ευαισθητοποίηση και την ενημέρωσή τους για τον τρόπο συμμετοχής στο πρόγραμμα. Η αποκομιδή και μεταφορά του υλικού γίνεται με ευθύνη της ΕΕΑΑ σύμφωνα με τις διαδικασίες που έχουν εγκρίνει οι αρμόδιες αρχές. Τέλος, το υλικό οδηγείται για αξιοποίηση και ανακύκλωση σε παραγωγούς εντός και εκτός Ελλάδας.

# data[].attributes.attachment_link.title
ΕΛΛΗΝΙΚΗ ΕΤΑΙΡΕΙΑ ΑΞΙΟΠΟΙΗΣΗΣ ΑΝΑΚΥΚΛΩΣΗΣ

# data[].attributes.attachment_link.description
Με σημαντικές ποσότητες γυάλινων φιαλών να προκύπτουν σε συγκεκριμένους επαγγελματικούς χώρους, η ΕΕΑΑ έχει καθιερώσει από το 2013 ένα χωριστό ρεύμα ανακύκλωσης για το γυαλί. Το βασικό μέσο για τη χωριστή συλλογή του γυαλιού είναι ο Μπλε Κώδωνας. Οι μπλε κώδωνες εξυπηρετούν τους μεγάλους παραγωγούς και τα σημεία επαγγελματικών δραστηριοτήτων όπως πχ κέντρα διασκέδασης, μπαρ, καφετέριες, εστιατόρια, ξενοδοχειακά συγκροτήματα κλπ.

# data[].attributes.headline
Βίντεο για την ανακύκλωση συσκευασιών στον μπλε κάδο

# data[].attributes.subject
Βίντεο για την ανακύκλωση συσκευασιών στον μπλε κάδο

# data[].attributes.attachment_link.keywords[]
ανακυκλωνουμε

# data[].attributes.attachment_link.authors[].name
ΕΛΛΗΝΙΚΗ ΕΤΑΙΡΕΙΑ ΑΞΙΟΠΟΙΗΣΗΣ ΑΝΑΚΥΚΛΩΣΗΣ

# data[].attributes.attachment_link.title
ΑΝΑΚΥΚΛΩΣΗ ΣΥΣΚΕΥΑΣΙΩΝ ΣΤΟΝ ΜΠΛΕ ΚΑΔΟ. Recycle!

# data[].attributes.attachment_link.description
ΑΝΑΚΥΚΛΩΣΗ ΣΥΣΚΕΥΑΣΙΩΝ: Τί ρίχνουμε στον μπλε κάδο; Πώς συμμετέχουμε σωστά στην Ανακύκλωση Συσκευασιών; Ποια είναι η πορεία των υλικών μετά τον μπλε κάδο; Ποια είναι τα οφέλη της Ανακύκλωσης; Ποια είναι Ελληνική Εταιρεία Αξιοποίησης Ανακύκλωσης; Παρακολουθήστε το βίντεο και θα λύσετε όλες τις απορίες σας.

# data[].attributes.headline
Ένα ενδιαφέρον παράδειγμα ανακύκλωσης

# data[].attributes.subject
Ένα ενδιαφέρον παράδειγμα ανακύκλωσης

# data[].attributes.attachment_link.readable_text
Μια κολομβιανή εταιρία έχει πάει ένα βήμα παρακάτω τα βιοδιασπώμενα αγαθά μιας χρήσης, με την παραγωγή πιάτων από ανακυκλωμένο ανανά που χάρη στους σπόρους που περιέχουν μπορούν να φυτευθούν αντί να πεταχτούν.

Οπως παρουσιάζει η αμερικανική ιστοσελίδα Business Insider, η εταιρία Lifepack παράγει πιάτα μιας χρήσης από τα κομμάτια του ανανά που δεν τρώγονται, μαζί με ανακυκλωμένο χαρτί.

Plates made from recycled pineapples can be planted pic.twitter.com/9YMebcXprJ

- Business Insider (@businessinsider) November 2, 2020

Ο πολτός που παράγεται μετατρέπεται σε επίπεδα κομμάτια που μένουν να στεγνώσουν στον ήλιο που μετά κόβονται και μετασχηματίζονται σε πιάτα.

Το πιο εντυπωσιακό όμως είναι ότι μετά τη χρήση τους τα πιάτα αυτά δεν είναι απαραίτητο να πεταχτούν στα σκουπίδια. Η εταιρία προτείνει να φυτευθούν στο χώμα, καθώς η διάσπαση των υλικών απελευθερώνει τους σπόρους που υπάρχουν από την πρώτη ύλη τους, τον ανανά, και βλασταίνουν μετά από μερικές μέρες.

"Δε θέλαμε μόνο να παραγάγουμε κάτι από ανακύκλωση που θα είναι και βιοδιασπώμενο. Θέλαμε να προχωρήσουμε και να δημιουργήσουμε ένα πιάτο που θα γεννά ζωή," εξηγεί ο συνιδρυτής της εταιρίας, Αντρές Μπεναβίδες.

Η παραγωγή της εταιρίας φτάνει τα 12.000 πιάτα από χαρτί και ανανά την ημέρα. Αυτά κοστίζουν περίπου 30% περισσότερο από τα πλαστικά πιάτα μιας χρήσης.

Η εταιρία, με έδρα την πόλη Κάλι, παράγει ακόμη θήκες για σάντουιτς και φίλτρα καφέ.

"Με κάθε τόνο προϊόντων μας σώζονται περίπου 16 δέντρα," δηλώνει ο κ. Μπεναβίδες, που τονίζει ότι η ζήτηση πλέον είναι μεγαλύτερη από την παραγωγή της μονάδας της εταιρίας.

Πηγή: Business Insider

# data[].attributes.attachment_link.title
Πιάτα από ανακυκλωμένο ανανά που μετά τη χρήση φυτεύονται και βλασταίνουν (βίντεο) | Η ΚΑΘΗΜΕΡΙΝΗ

# data[].attributes.attachment_link.description
Μια κολομβιανή εταιρία έχει πάει ένα βήμα παρακάτω τα βιοδιασπώμενα αγαθά μιας χρήσης, με την παραγωγή πιάτων από ανακυκλωμένο ανανά που χάρη στους σπόρους που περιέχουν μπορούν να φυτευθούν αντί να πεταχτούν. Οπως παρουσιάζει η αμερικανική ιστοσελίδα Business Insider, η εταιρία Lifepack παράγει πιάτα μιας χρήσης από τα κομμάτια του ανανά που δεν τρώγονται, μαζί με ανακυκλωμένο χαρτί.

# data[].attributes.headline
Ανακύκλωση: τι είναι και ποια η σημασία της

# data[].attributes.subject
Ανακύκλωση: τι είναι και ποια η σημασία της

# data[].attributes.headline
Η ανακύκλωση ως τρόπος προστασίας του περιβάλλοντος

# data[].attributes.subject
Η ανακύκλωση ως τρόπος προστασίας του περιβάλλοντος

# data[].attributes.headline
Η κοινωνική ευθύνη της προστασίας του περιβάλλοντος

# data[].attributes.subject
Η κοινωνική ευθύνη της προστασίας του περιβάλλοντος

# data[].attributes.attachment_link.readable_text
Είναι προφανές σε όλους πως η ζωή στον πλανήτη μας εξαρτάται άμεσα από το φυσικό περιβάλλον και όσα αυτό μας προσφέρει. Νερό, οξυγόνο, δέντρα, φυτά είναι βασικοί άξονες χωρίς τους οποίους το ανθρώπινο γένος δεν μπορεί να επιβιώσει. Η ανθρωπότητα λοιπόν πρέπει να συνειδητοποιήσει σύντομα τους κινδύνους που ελλοχεύουν για την ίδια της την ύπαρξη πάνω στον πλανήτη Γη αν δεν αρχίσει να προστατεύει το περιβάλλον και τους φυσικούς πόρους που της εξασφαλίζουν την επιβίωση, την υγεία και την ευεξία.

Τα περιβαλλοντικά(ή οικολογικά) προβλήματα που συναντάμε γύρω μας είναι πολλά και σοβαρά και κυρίως δημιουργούνται λόγω της δραστηριότητας ανθρώπων. Ρύπανση του υδροφόρου ορίζοντα, μείωση της βιοποικιλότητας, ατμοσφαιρική ρύπανση, φαινόμενο του θερμοκηπίου, τρύπα του όζοντος, αποδάσωση(αποψίλωση των δασών), όξινη βροχή είναι μόνο μερικά από τα περιβαλλοντικά προβλήματα που δημιουργεί ο άνθρωπος. Αν η ανθρωπότητα συνεχίσει με τους ίδιους ρυθμούς και δεν αναλάβουμε όλοι μας δράση ώστε να προστατέψουμε το περιβάλλον η στιγμή που η οικολογική κρίση του πλανήτη μας θα απειλεί σημαντικό κομμάτι του πληθυσμού της Γης είναι πολύ κοντά.

Δυστυχώς, σε μεγάλο μέρος του πληθυσμού επικρατεί η πεποίθηση πως η λύση των οικολογικών προβλημάτων βαραίνει τους ώμους αποκλειστικά και μόνο των κυβερνήσεων του εκάστοτε κράτους και των μεγάλων επιχειρήσεων. Αυτό φυσικά είναι μία λανθασμένη άποψη η οποία το μόνο που κάνει είναι να μας απαλλάσσει από το βάρος της ευθύνης. Στην πραγματικότητα όλοι συμβάλλουμε(άθελά μας και χωρίς να το κατανοούμε απόλυτα) στην διεύρυνση του προβλήματος. Είναι στο χέρι μας να προστατέψουμε το περιβάλλον και να εξασφαλίσουμε ένα ασφαλέστερο και ομορφότερο μέλλον. Μόνο με συλλογική προσπάθεια και την συμμετοχή όλων μας θα καταφέρουμε να διαφυλάξουμε την ποιότητα της ζωής μας και την καθαρότητα του περιβάλλοντος. Μικρές και απλές κινήσεις όπως το να ανακυκλώνουμε συστηματικά τα προϊόντα που επιδέχονται ανακύκλωση, να μειώσουμε την κατανάλωση νερού και ηλεκτρικού ρεύματος όπου είναι εφικτό, να συμμετάσχουμε σε δεντροφυτεύσεις, να συντηρούμε κατάλληλα συσκευές και μηχανήματα που εκπέμπουν ρύπους(όπως τα αυτοκίνητά μας) και να παρακινούμε συνανθρώπους μας να ευαισθητοποιηθούν πάνω στο συγκεκριμένο θέμα μπορούν να κάνουν μεγάλη διαφορά στα οικολογικά προβλήματα του πλανήτη μας.

Φυσικά υπάρχουν πολλές οργανώσεις προστασίας του περιβάλλοντος οι οποίες συμβάλλουν τα μέγιστα στην απόδοση λύσεων σε οικολογικά προβλήματα. Οργανώσεις που έχουν την τεχνογνωσία αλλά και τα μέσα για να εξασφαλίσουν ένα καθαρότερο περιβάλλον. Για να καταφέρουν όμως να μείνουν λειτουργικές και αποτελεσματικές χρειάζονται την βοήθεια όλων μας. Βρείτε στην ιστοσελίδα μας οργανώσεις προστασίας του περιβάλλοντος και συνδράμετε στο έργο τους.

# data[].attributes.attachment_link.title
Η Προστασία του Περιβάλλοντος είναι Υπόθεση Όλων Μας

# data[].attributes.attachment_link.description
Είναι προφανές σε όλους πως η ζωή στον πλανήτη μας εξαρτάται άμεσα από το φυσικό περιβάλλον και όσα αυτό μας προσφέρει. Νερό, οξυγόνο, δέντρα, φυτά είναι βασικοί άξονες χωρίς τους οποίους το ανθρώπινο γένος δεν μπορεί να επιβιώσει.

# data[].attributes.headline
Ταινίες και ντοκυμαντερ σχετικά με την προστασία του περιβάλλοντος

# data[].attributes.subject
Ταινίες και ντοκυμαντερ σχετικά με την προστασία του περιβάλλοντος

# data[].attributes.attachment_link.provider_name
MAXMAG | Πολιτισμός, Τέχνες, Διασκέδαση, Ομορφιά

# data[].attributes.attachment_link.readable_text
Ο πλανήτης και η κοινωνία μας αντιμετωπίζει πολλά περιβαλλοντικά ζητήματα και είναι κάτι που όλοι αντιμετωπίζουμε καθημερινά. Οι κλιματικές αλλαγές που έχει υποστεί ο πλανήτης, τα απόβλητα και η ρύπανση, είναι μόνο μερικά από τα πολλά ζητήματα, που χρειάζονται άμεσα μια λύση. Το περιβάλλον μας, χρειάζεται προστασία, ακόμη και με την πιο απλή και μικρή πράξη που κάνουμε ως ανθρωπότητα.

Η τέχνη και ιδιαίτερα το σινεμά δεν θα μπορούσε να μείνει ανεπηρέαστο από τις τραγικές επιπτώσεις που οι άνθρωποι έχουμε προκαλέσει στον πλανήτη μας. Έτσι πολλοί κινηματογραφιστές, παλιότεροι και πιο σύγχρονοι, έχουν εκφράσει καλλιτεχνικά την ευαισθησία και την ανησυχία τους για τις κλιματικές αλλαγές, την καταστροφή των τροπικών δασών και πολλά άλλα.
Επειδή οι ταινίες που πραγματεύονται οικολογικά θέματα είναι πολλές και οι περισσότερες αρκετά αξιόλογες, εμείς σας προτείνουμε τα 6 καλύτερα ντοκιμαντέρ και τις 4 καλύτερες ταινίες, για να σας βοηθήσουν να μπείτε στο κλίμα.
Ντοκιμαντέρ για το περιβάλλον

ΔΙΑΒΑΣΤΕ ΑΚΟΜΑ

Στο "The Cove" του ελληνοαμερικανού πρώην φωτογράφου του National Geographic, Louie Psihoyos, αυτός και η ομάδα του αποκαλύπτουν την καταστροφική πρακτική των Ιαπώνων που εγκρίνεται μάλιστα από την κυβέρνηση τους, να σκοτώνουν δελφίνια και να τα διοχετεύουν στην αγορά, για να γίνουν φαγητό ακόμα και σάντουιτς. Πράγμα που εκτός των άλλων οδηγεί και σε δηλητηρίαση από υδράργυρο. Ο Psihoyos, με την ομάδα του που αποτελείται και από επιστήμονες εκτός από κινηματογραφιστές, διακινδυνεύουν τη ζωή τους μπαίνοντας κρυφά στους χώρους όπου γινόταν το άσκοπο και απάνθρωπο σκότωμα των δελφινιών. Το ντοκιμαντέρ είναι γυρισμένο έτσι ώστε να αποδώσει την παράνοια των Ιαπώνων και ταυτόχρονα φαντάζει σαν ένα οικολογικό θρίλερ με αληθινά πλάνα για το περιβάλλον. Βραβεύτηκε με το Oscar καλύτερου ντοκιμαντέρ βοηθώντας έτσι να δημοσιοποιηθεί ακόμα περισσότερο αυτή η τραγική κατάσταση στην Ιαπωνία.

Ο Al Gore έκτος από παρολίγον πρόεδρος των Η.Π.Α. στις εκλογές του 2000, είναι ένας χαρισματικός ομιλητής και ένας πολιτικός που έχει αφιερώσει τη ζωή και την καριέρα του στην αποκάλυψη, γνωστοποίηση και αντιμετώπιση των συνεπειών από το φαινόμενο του θερμοκηπίου στο περιβάλλον. Στο ντοκιμαντέρ αυτό ο σκηνοθέτης καταγράφει μια από τις δημόσιες ομιλίες που έχει δώσει ανά τον κόσμο και με επιστημονικά γραφήματα, επιχειρήματα και ντοκουμέντα μας αποδεικνύει γιατί η υπερθέρμανση του πλανήτη αποτελεί μια άβολη αλήθεια για τους πολιτικούς της χώρας του. Και φυσικά οι λύσεις που προτείνει απαιτούν κυρίως πολιτική βούληση και τις κατάλληλες κυβερνήσεις.

Με πρωταγωνιστή και αφηγητή τον Leonardo Di Caprio, το 11th Hour μας τονίζει πόσο λίγος χρόνος έχει απομείνει για τη σωτηρία του πλανήτη από το μεγαλύτερο πρόβλημα που έχει αυτή την στιγμή, το φαινόμενο του θερμοκηπίου που καταστρέφει το περιβάλλον. Με τα λεγόμενα διακεκριμένων επιστημόνων, ερευνητών και συγγραφέων όπως του Steven Hawking, κρούει των κώδωνα του κινδύνου για τη γενιά μας, και επισημαίνει εκτός από την αναγκαιότητα, την δυνατότητα λόγω των επιτευγμάτων της green technology να αλλάξουμε το μέλλον μας. Δεν στέκεται τόσο στη δεδομένη πλέον αύξηση της θερμοκρασίας όσο στις εναλλακτικές και βιώσιμες λύσεις που αν αναπτυχθούν σε μαζικό επίπεδο μπορούν στο λίγο χρόνο που έχουμε να αντιστρέψουν την κατάσταση αυτή.

4. Home (2009)

To " Home" του Yann Arthus-Bertrand, είναι ένα ντοκιμαντέρ με μαγευτικές εικόνες. Ο Γάλλος δημοσιογράφος και φωτογράφος, χρησιμοποιεί ένα ελικόπτερο για τα σχεδόν αποκλειστικά πανοραμικά πλάνα της ταινίας του, και εντυπωσιάζει με τα πανέμορφα τοπία από ολόκληρη τη γη που περιλαμβάνονται στο φιλμ. Ο σκοπός της λήψης αυτής είναι εκτός από το να ευφρανθεί το μάτι από ομορφιά, να μας δείξει το διακύβευμα των αποφάσεων που παίρνουμε ως είδος σε θέματα που αφορούν το περιβάλλον και τον πλανήτη μας. Η φωνή της Glenn Close στην αφήγηση είναι ιδανική, καθώς μας οδηγεί με σαφήνεια και ψυχραιμία στο κινηματογραφικό αυτό ταξίδι.

Ο τίτλος της ταινίας σημαίνει "Life Out of Balance" και είναι ένα ντοκιμαντέρ σκηνοθετημένο από τον Godfrey Reggio, με την κλασσική μουσική του μεγάλου Philip Glass. Δεν έχει καθόλου διαλόγους και ούτε κάποια συγκεκριμένη πλοκή, αλλά αποτελείται από πανέμορφα πειραματικά πλάνα, που δείχνουν την αντίθεση μεταξύ του μεγαλείου της φύσης και της εκμετάλλευσης της από τον ανθρώπινο πολιτισμό. Λόγω της απουσίας λέξεων και μαρτυριών που είναι τα κύρια χαρακτηριστικά των ταινιών τεκμηρίωσης, οι εικόνες και κυρίως η μουσική παίρνουν το ρόλο του σχολιαστή. Ένα εκπληκτικό ντοκιμαντέρ για το περιβάλλον που αξίζει να δεις.

Ο Leonardo DiCaprio, ο οποίος πρόσφατα ορίστηκε από τον ΟΗΕ ως Αγγελιοφόρος Ειρήνης για την Κλιματική Αλλαγή, αναλαμβάνει τον σημαντικότερο ρόλο της ζωής του. Ταξιδεύοντας από τις απομακρυσμένες έρημες εκτάσεις της Γροιλανδίας ως τα φλεγόμενα δάση της Σουμάτρας και τις αίθουσες του Βατικανού, ο DiCaprio ερευνά τις ολέθριες συνέπειες της κλιματικής αλλαγής στο περιβάλλον και στον πλανήτη. Χρησιμοποιεί την πρωτοφανή επιρροή του για να προσεγγίσει ακτιβιστές κι επιστήμονες και να μιλήσει με διεθνείς ηγέτες όπως ο Πρόεδρος Obama, ο μεγιστάνας Elon Musk και ο Πάπας Φραγκίσκος. Προσπαθώντας να εμβαθύνει στις αιτίες της κρίσης και να ανακαλύψει πιθανές λύσεις στο πρόβλημα, ο DiCaprio αναζητά απάντηση στο ερώτημα: Μπορούμε να κάνουμε κάτι για το περιβάλλον πριν να είναι πολύ αργά;

Ταινίες για το περιβάλλον

Μια ανύπαντρη μητέρα και ανεκπαίδευτη δικηγόρος έρχεται αντιμέτωπη με μια μεγάλη εταιρία παραγωγής ενέργειας, επειδή η εταιρία μολύνει τα ύδατα των κατοικήσιμων περιοχών γύρω από την οποία είναι τα εργοστάσια της. Στο φιλμ θαυμάζει κανείς εκτός των άλλων, την αποφασιστικότητα και το τσαγανό της άπειρης Erin, την οποία υποδύθηκε υπέροχα η Julia Roberts και ως αντάλλαγμα κέρδισε το μοναδικό Oscar της καριέρας της.

Γυρισμένο το 1988 το "Gorillas in the Mist" αφηγείται την πραγματική ιστορία της Dian Fossey, μια επιστήμων που μετακόμισε από το Kentucky των Η.Π.Α στη Rwanda της Αφρικής για να προστατέψει από το κυνήγι των ντόπιων, τους ορεινούς γορίλες της περιοχής. Πήρε πολύ καλές κριτικές που εκθείαζαν τα τεχνικά επιτεύγματα του φιλμ καθώς και την τρυφερή και ταυτόχρονα παθιασμένη (ειδικά στις σκηνές με τους γορίλες) ερμηνεία της Fossey από την Sigourney Weaver. Η ταινία ήταν υποψήφια για 5 Oscar μεταξύ των οποίων και πρώτου γυναικείου ρόλου για την πάντα καλή Sigourney Weaver.

Με τις καταστροφικές συνέπειες στο περιβάλλον του φαινομένου του θερμοκηπίου και με την πιθανότητα να μας οδηγήσει σε μια νέα εποχή των παγετώνων ασχολήθηκε ο μετρ των ταινιών καταστροφής, Roland Emmerich. Εμπλέκοντας όπως κάνει συνήθως στις ταινίες τους κυβερνητικούς παράγοντες και ταυτόχρονα απλούς πολίτες, παρουσιάζει μια ιδιαιτέρως επικίνδυνη μελλοντική πραγματικότητα. Το ταλαντούχο cast που περιλαμβάνει τους Dennis Quaid, Jake Gyllenhaal και Ian Holm τον βοηθάει στην αποτύπωση αυτού τον τρομακτικού σκηνικού, βάζοντας σωστά το ανθρώπινο στοιχείο στο για μερικούς απρόσωπο και απόμακρο θέμα της αλλαγής του κλίματος. Η ταινία πρόσφερε μια ανανέωση στο είδος και έδωσε στο δημιουργό της μια ακόμα μεγάλη εμπορική επιτυχία.

Ο Wall-E είναι ένα ρομπότ που ζει μόνος του στη γη που υπάρχουν μόνο σκουπίδια. Η γη έχει γίνει πλέον μη κατοικήσιμη ως αποτέλεσμα του υπερ καταναλωτισμού, και ο Wall-E μαζεύει κάθε μέρα σκουπίδια, έτσι ώστε να γίνει ο πλανήτης ξανά κατάλληλος για να ζήσουν οι άνθρωποι, οι οποίοι προς το παρόν έχουν μετακομίσει στο διάστημα. Παρότι οι δημιουργοί δήλωσαν στην αρχή ότι δεν ήταν σκοπός τους να κάνουν μια οικολογική ταινία, που να απαθανατίζουν τις καταστροφές που προκαλούνται στο περιβάλλον, οι συνειρμοί που προκαλεί το σενάριο, έκαναν θεατές και κριτικούς να βάλουν τον Wall-E στην καρδιά τους, σαν να ήταν ένα από αξιαγάπητα ζωάκια των προηγούμενων ταινιών της Pixar.
Και επειδή βλέποντας ταινίες μπορεί να γινόμαστε πιο ενημερωμένοι ή περισσότερο ευαισθητοποιημένοι, καλό είναι να κάνουμε και το επόμενο βήμα υποστηρίζοντας εμπράκτως μια περιβαλλοντική οργάνωση. Ευτυχώς υπάρχουν αρκετές που δραστηριοποιούνται και στην Ελλάδα.

Λίγα λόγια για τον συντάκτη

90s kid, typing away at my laptop. Λατρεύω τις ταινίες και τις σειρές, τα βιβλία, την ποίηση και φυσικά την μουσική.

# data[].attributes.attachment_link.authors[].name
Νικολέτα Τσακουρίδου

# data[].attributes.attachment_link.title
Περιβάλλον: ταινίες και ντοκιμαντέρ που πρέπει να δεις | Κινηματογράφος

# data[].attributes.attachment_link.description
Ο πλανήτης και η κοινωνία μας αντιμετωπίζει πολλά περιβαλλοντικά ζητήματα και είναι κάτι που όλοι αντιμετωπίζουμε καθημερινά. Οι κλιματικές αλλαγές που έχει υποστεί ο πλανήτης, τα απόβλητα και η ρύπανση, είναι μόνο μερικά από τα πολλά ζητήματα, που χρειάζονται άμεσα μια λύση.

# data[].attributes.headline
Η προστασία του περιβάλλοντος στο Σύνταγμα της Ελλάδος

# data[].attributes.subject
Η προστασία του περιβάλλοντος στο Σύνταγμα της Ελλάδος

# data[].attributes.body
Άρθρο 24

# data[].attributes.attachment_link.readable_text
1. Η προστασία του φυσικού και πολιτιστικού περιβάλλοντος αποτελεί υποχρέωση του Κράτους και δικαίωμα του καθενός. Για τη διαφύλαξή του το Κράτος έχει υποχρέωση να παίρνει ιδιαίτερα προληπτικά ή κατασταλτικά μέτρα στο πλαίσιο της αρχής της αειφορίας. Νόμος ορίζει τα σχετικά με την προστασία των δασών και των δασικών εκτάσεων. Η σύνταξη δασολογίου συνιστά υποχρέωση του Κράτους. Απαγορεύεται η μεταβολή του προορισμού των δασών και των δασικών εκτάσεων, εκτός αν προέχει για την Εθνική Οικονομία η αγροτική εκμετάλλευση ή άλλη τους χρήση, που την επιβάλλει το δημόσιο συμφέρον.

2. Η χωροταξική αναδιάρθρωση της Χώρας, η διαμόρφωση, η ανάπτυξη, η πολεοδόμηση και η επέκταση των πόλεων και των οικιστικών γενικά περιοχών υπάγεται στη ρυθμιστική αρμοδιότητα και τον έλεγχο του Κράτους, με σκοπό να εξυπηρετείται η λειτουργικότητα και η ανάπτυξη των οικισμών και να εξασφαλίζονται οι καλύτεροι δυνατοί όροι διαβίωσης.

Οι σχετικές τεχνικές επιλογές και σταθμίσεις γίνονται κατά τους κανόνες της επιστήμης. Η σύνταξη εθνικού κτηματολογίου συνιστά υποχρέωση του Κράτους.

3. Για να αναγνωριστεί μία περιοχή ως οικιστική και για να ενεργοποιηθεί πολεοδομικά, οι ιδιοκτησίες που περιλαμβάνονται σε αυτή συμμετέχουν υποχρεωτικά, χωρίς αποζημίωση από τον οικείο φορέα, στη διάθεση των εκτάσεων που είναι απαραίτητες για να δημιουργηθούν δρόμοι, πλατείες και χώροι για κοινωφελείς γενικά χρήσεις και σκοπούς, καθώς και στις δαπάνες για την εκτέλεση των βασικών κοινόχρηστων πολεοδομικών έργων, όπως νόμος ορίζει.

4. Νόμος μπορεί να προβλέπει τη συμμετοχή των ιδιοκτητών περιοχής που χαρακτηρίζεται ως οικιστική στην αξιοποίηση και γενική διαρρύθμισή της σύμφωνα με εγκεκριμένο σχέδιο, με αντιπαροχή ακινήτων ίσης αξίας ή τμημάτων ιδιοκτησίας κατά όροφο, από τους χώρους που καθορίζονται τελικά ως οικοδομήσιμοι ή από κτίρια της περιοχής αυτής.

5. Οι διατάξεις των προηγούμενων παραγράφων εφαρμόζονται και στην αναμόρφωση των οικιστικών περιοχών που ήδη υπάρχουν. Οι ελεύθερες εκτάσεις, που προκύπτουν από την αναμόρφωση, διατίθενται για τη δημιουργία κοινόχρηστων χώρων ή εκποιούνται για να καλυφθούν οι δαπάνες της πολεοδομικής αναμόρφωσης, όπως νόμος ορίζει.

6. Τα μνημεία, οι παραδοσιακές περιοχές και τα παραδοσιακά στοιχεία προστατεύονται από το Κράτος. Νόμος θα ορίσει τα αναγκαία για την πραγματοποίηση της προστασίας αυτής περιοριστικά μέτρα της ιδιοκτησίας, καθώς και τον τρόπο και το είδος της αποζημίωσης των ιδιοκτητών.

Σημειώσεις επί του άρθρου

Ερμηνευτική δήλωση: Ως δάσος ή δασικό οικοσύστημα νοείται το οργανικό σύνολο άγριων φυτών με ξυλώδη κορμό πάνω στην αναγκαία επιφάνεια του εδάφους, τα οποία, μαζί με την εκεί συνυπάρχουσα χλωρίδα και πανίδα, αποτελούν μέσω της αμοιβαίας αλληλεξάρτησης και αλληλοεπίδρασής τους, ιδιαίτερη βιοκοινότητα (δασοβιοκοινότητα) και ιδιαίτερο φυσικό περιβάλλον (δασογενές). Δασική έκταση υπάρχει όταν στο παραπάνω σύνολο η άγρια ξυλώδης βλάστηση, υψηλή ή θαμνώδης, είναι αραιά.

# data[].attributes.attachment_link.title
Άρθρο 24 - Σύνταγμα της Ελλάδος - Προστασία του περιβάλλοντος

# data[].attributes.attachment_link.description
1. Η προστασία του φυσικού και πολιτιστικού περιβάλλοντος αποτελεί υποχρέωση του Κράτους και δικαίωμα του καθενός. Για τη διαφύλαξή του το Κράτος έχει υποχρέωση να παίρνει ιδιαίτερα προληπτικά ή κατασταλτικά μέτρα στο πλαίσιο της αρχής της αειφορίας. Νόμος ορίζει τα σχετικά με την προστασία των δασών και των δασικών εκτάσεων.